แนวโน้มดัชนีเช้าผันผวน
นักวิเคราะห์ฯคาดตลาดหุ้นไทยเช้านี้ผันผวน จับตาแรงขายนักลงทุนทั้งในประเทศ-ต่างประเทศ
26 ม.ค. 2554

นักวิเคราะห์ฯคาดตลาดหุ้นไทยเช้านี้ผันผวน จับตาแรงขายนักลงทุนทั้งในประเทศ-ต่างประเทศ
นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บล.ฟาร์อีสท์ กล่าวว่า ตลาดหุ้นไทยเช้านี้ยังอยู่ในภาวะที่มีความผันผวน เนื่องจากนักลงทุนยังมีความกังวลว่าแรงขายจะหมดไปหรือยัง หลังจากเมื่อวานนี้กองทุนในประเทศเป็นผู้ขายเพียงผู้เดียว ต้องติดตามว่าจะขายต่อหรือไม่ ขณะที่นักลงทุนต่างประเทศพลิกกลับมาซื้อ ก็ต้องรอดูว่าจะซื้อต่อหรือจะกลับมาขายอีก 
ด้านปัจจัยต่างประเทศขณะนี้มองว่าไม่มีนัยสำคัญ โดยตลาดสหรัฐฯเมื่อวานนี้ถือว่าทรงตัว ปิดลบเล็กน้อย ราคาน้ำมันดิบแม้ว่าจะอ่อนตัวลง แต่ยังทรงตัวในระดับสูง ส่วนเรื่องผลประกอบการของบริษัทจดทะเบียนต่างๆแม้จะออกมาค่อนข้างดี แต่ก็ถูกอิทธิพลของตลาดรวมกดดันอยู่ พร้อมให้กรอบการเคลื่อนไหวที่ 950-970 จุด